Priapatius (Parties: 𐭐𐭓𐭉𐭐𐭕, Friyapāt) was van 191 tot 176 v.C. die Arsakidiese koning van die Partiese Ryk. Hy was die neef en opvolger van Arsakes II. Soos met baie van die Arsakidiese konings is min oor sy bewind bekend. Volgens sy muntstukke het hy daarin geslaag om van die invloed van die Seleukidiese Ryk ontslae te raak. Hy is deur sy seun Fraates I opgevolg. Hierdie artikel is in sy geheel of gedeeltelik uit die Engelse Wikipedia vertaal.